techiaith/cofnodycynulliad_en-cy huggingface dataset:
English: Thank you very much. I call on Bethan Jenkins to reply to the debate.
Welsh: Diolch yn fawr iawn. Galwaf ar Bethan Jenkins i ymateb i'r ddadl.
English: Thank you very much. I think, if nothing else, we've had another lively debate, and I think it's good for democracy. I think it's important that we start on the administrative costs that Steffan Lewis has intervened on twice. The fiscal framework agreement - [Interruption.]
Welsh: Diolch yn fawr iawn. Yn anad dim arall, rwy'n credu ein bod wedi cael dadl fywiog arall, ac rwy'n credu bod hynny'n dda i ddemocratiaeth. Rwy'n credu ei bod yn bwysig inni ddechrau ar y costau gweinyddol y mae Steffan Lewis wedi ymyrryd arnynt ddwywaith. Mae cytundeb y fframwaith cyllidol - [Torri ar draws.]
English: Quiet now.
Welsh: Tawelwch yn awr.
English: [Continues.] - between the UK Government and Scottish Government in 2016 states that the baseline Barnett formula - he's not listening to me, even - will be adjusted to reflect the responsibility over welfare, including costs and administration - including costs and administration. It says in point 31, and I quote, Both Governments have agreed that the UK government will provide £200m to the Scottish Government to support the implementation of new powers. This will represent a one-off (non-baselined) transfer, supplementing the block grant, to support the functions being transferred. The profile of this transfer is to be agreed by the JEC.' So, it's entirely possible, should the Welsh Government want it, to go to London and demand to have those types of conversations. The fact that you won't even bother to go and ask is testament to your leadership, not to Leanne Wood's leadership for making a speech, and you deciding you want to ask her a question. It's testament to your leadership, as Cabinet Secretary in this regard. And it's not just us who believe that, potentially, we should devolve some of those powers - Jeremy Miles said it today. And on the equalities committee recently, we had academics down from Scotland who told us that, where 15 per cent of disability benefits have been devolved to Scotland, they've done it in a humane, principled manner, and we will be actively looking at those proposals as a committee - [Interruption.] It's phenomenal now that I'm not even being listened to, when we have -
Welsh: [Yn parhau.] - rhwng Llywodraeth y DU a Llywodraeth yr Alban yn 2016 yn datgan y bydd fformiwla sylfaenol Barnett - nid yw'n gwrando arnaf hyd yn oed - yn cael ei haddasu i adlewyrchu'r cyfrifoldeb dros les, gan gynnwys costau a gweinyddiaeth - gan gynnwys costau a gweinyddiaeth. Mae'n dweud ym mhwynt 31, a dyfynnaf, Mae'r ddwy Lywodraeth wedi cytuno y bydd y llywodraeth y DU yn darparu £200 miliwn i Lywodraeth yr Alban i gefnogi'r broses o weithredu pwerau newydd. Trosglwyddiad untro fydd hwn (heb linell sylfaen) i ychwanegu at y grant bloc, i gefnogi'r swyddogaethau a drosglwyddir. Mae proffil y trosglwyddiad hwn i'w gytuno gan Gyd-bwyllgor y Trysorlysoedd. Felly, mae'n gwbl bosibl mynd i Lundain, os yw Llywodraeth Cymru eisiau gwneud hynny, a galw am y mathau hynny o sgyrsiau. Mae'r ffaith na fyddwch hyd yn oed yn trafferthu mynd i ofyn yn dyst i'ch arweinyddiaeth, nid i arweinyddiaeth Leanne Wood am wneud araith, a'ch penderfyniad i ofyn cwestiwn iddi. Mae'n dyst i'ch arweinyddiaeth, fel Ysgrifennydd y Cabinet yn hyn o beth. Ac nid ni'n unig sy'n credu y dylem, o bosibl, ddatganoli rhai o'r pwerau hynny - fe ddywedodd Jeremy Miles hynny heddiw. Ac ar y pwyllgor cydraddoldeb yn ddiweddar, cawsom academyddion i lawr o'r Alban a ddywedodd wrthym, lle y mae 15 y cant o fudd-daliadau anabledd wedi cael eu datganoli i'r Alban, maent wedi ei wneud mewn ffordd drugarog, egwyddorol, a byddwn yn mynd ati i edrych ar y cynigion hynny fel pwyllgor - [Torri ar draws.] Mae'n rhyfeddol yn awr na wrandewir arnaf, pan fo gennym -
English: We are listening.
Welsh: Rydym yn gwrando.
English: [Continues.] - constructive ideas to build our own potential welfare system for the future here in Wales, so that we won't, potentially, have to put sanctions on people, and that we can administer payments with respect for the individuals. Why can that not be considered by the Welsh Government? We're not hearing that answer here today. We won't be supporting the Tory amendment in this regard. The Centre for Social Justice, which Mark Isherwood pointed to, is a Tory think tank with the most paradoxical name ever thought up for a think-tank. I've got two - .
Welsh: [Yn parhau.] - syniadau adeiladol i adeiladu ein system les bosibl ein hunain ar gyfer y dyfodol yma yng Nghymru, fel na fydd yn rhaid i ni, o bosibl, osod sancsiynau ar bobl, ac y gallwn weinyddu taliadau gyda pharch i'r unigolion. Pam na all Llywodraeth Cymru ystyried hynny? Nid ydym yn clywed yr ateb hwnnw yma heddiw. Ni fyddwn yn cefnogi gwelliant y Torïaid yn hyn o beth. Melin drafod Dorïaidd yw'r Ganolfan Cyfiawnder Cymdeithasol y tynnodd Mark Isherwood sylw ati, gyda'r enw mwyaf paradocsaidd a grëwyd erioed ar gyfer melin drafod. Mae gennyf ddwy - .
English: The only reason I make this intervention is to have it on the record that the front bench are laughing at this, which is a serious matter - [Interruption.]
Welsh: Yr unig reswm rwy'n gwneud yr ymyriad hwn yw er mwyn cofnodi bod y fainc flaen yn chwerthin ar hyn, sy'n fater difrifol - [Torri ar draws.]
English: Sit down, Mark, please. I have asked politely for you all to listen. We are not in a playground. We actually are trying to have a sensible debate. I don't want people telling me when to shout, 'Order', because those people are doing as much barracking as others. So, if we can all now listen to what Bethan Jenkins has got to say in reply to the debate. Don't wave your arms at me, don't point at anybody and we'll get through this, before I call for somebody to put the vote. I don't want to do that lightly, but I will do it, because we're getting nowhere. Bethan Jenkins.
Welsh: Eisteddwch, Mark, os gwelwch yn dda. Rwyf wedi gofyn yn gwrtais i bawb ohonoch wrando. Nid mewn maes chwarae rydym ni. Rydym yn ceisio cael dadl synhwyrol mewn gwirionedd. Nid wyf am i bobl ddweud wrthyf pryd i weiddi, 'Trefn', gan fod y bobl hynny'n gweiddi lawn cymaint ag eraill. Felly, os caiff pawb ohonom wrando yn awr ar yr hyn sydd gan Bethan Jenkins i'w ddweud mewn ymateb i'r ddadl. Peidiwch â chwifio eich breichiau arnaf, peidiwch â phwyntio at unrhyw un a gallwn fynd drwy hyn, cyn i mi alw ar rywun i roi'r bleidlais. Nid wyf am wneud hynny ar chwarae bach, ond fe'i gwnaf, gan nad ydym yn cyrraedd unman. Bethan Jenkins.
English: Thank you. I think it's important that we take this debate seriously, because we've seen on Westminster benches previously when people have taken this too lightly, and it doesn't go down well with the public. It doesn't go down well with the public if people see people laughing in the Chamber. The point that I wanted to make to Mark Isherwood is that this was set up by Iain Duncan Smith, who actually then admitted that their own policies were wrong with regard to the benefits system. So, how can we take that think tank seriously?
Welsh: Diolch. Rwy'n credu ei bod yn bwysig ein bod o ddifrif ynglŷn â'r ddadl hon gan ein bod wedi gweld ar feinciau San Steffan yn flaenorol pan fydd pobl yn rhy ffwdd-â-hi ynglŷn â hyn, ac nid yw'n cael derbyniad da gyda'r cyhoedd. Nid yw'n cael derbyniad da gyda'r cyhoedd os yw pobl yn gweld pobl yn chwerthin yn y Siambr. Y pwynt roeddwn am ei roi i Mark Isherwood yw bod hyn wedi cael ei sefydlu gan Iain Duncan Smith, a gyfaddefodd wedyn mewn gwirionedd fod eu polisïau eu hunain yn anghywir mewn perthynas â'r system fudd-daliadau. Felly, sut y gallwn fod o ddifrif am y felin drafod honno?
English: Yes, it was set up by Iain Duncan Smith. That's a statement of fact, but he deliberately brought in a chief executive who was not a member of the party. Actually, he was a former communist - certainly, far to the left of the Conservative Party. He deliberately populated the centre with non-Conservatives, and he deliberately has Labour MPs and former MPs on his board of management.
Welsh: Do, cafodd ei sefydlu gan Iain Duncan Smith. Dyna ddatgan ffaith, ond aeth ati'n fwriadol i ddod â phrif weithredwr i mewn nad oedd yn aelod o'r blaid. A dweud y gwir, roedd yn gyn-gomiwnydd - yn sicr, ymhell i'r chwith o'r Blaid Geidwadol. Aeth ati'n fwriadol i boblogi'r canol â rhai nad oeddent yn Geidwadwyr, ac mae ganddo ASau Llafur a chyn-aelodau seneddol ar ei fwrdd rheoli yn fwriadol.
English: Okay. Thank you very much. As you may have realised, my voice is going; I don't have Strepsils like Theresa May, and therefore I'm not wishing to speak for very much longer. But I think what's important is we've had the debate, we've aired the concerns, but we always describe the problem here in this Chamber. We describe it because it's bad, but as opposed to continuing to describe the problem, I think we could be coming up with real solutions here in Wales, calling for those powers here in Wales, taking a look at what is being done in other parts of the UK, and forging our own future in this regard. Diolch yn fawr iawn.
Welsh: Iawn. Diolch yn fawr iawn. Efallai eich bod wedi sylweddoli bod fy llais yn diflannu; nid oes gennyf Strepsils fel Theresa May, ac felly nid wyf yn dymuno siarad am lawer rhagor. Ond rwy'n credu mai'r hyn sy'n bwysig yw ein bod wedi cael y ddadl, rydym wedi gwyntyllu pryderon, ond rydym bob amser yn disgrifio'r broblem yma yn y Siambr hon. Rydym yn ei disgrifio am ei bod yn wael, ond yn hytrach na pharhau i ddisgrifio'r broblem, rwy'n meddwl y gallem ddod o hyd i atebion go iawn yma yng Nghymru, gan alw am y pwerau hynny yma yng Nghymru, edrych ar yr hyn sy'n cael ei wneud mewn rhannau eraill o'r DU, a chreu ein dyfodol ein hunain yn hyn o beth. Diolch yn fawr iawn.
English: Thank you very much. The proposal is to agree the motion without amendment. Does any Member object? [Objection.] Then we will defer this until voting time.
Welsh: Diolch yn fawr iawn. Y cynnig yw derbyn y cynnig heb ei ddiwygio. A oes unrhyw Aelod yn gwrthwynebu? [Gwrthwynebiad.] Felly gohiriwn hyn tan y cyfnod pleidleisio.
English: Unless three Members wish for the bell to be rung, I will proceed directly to voting time.
Welsh: Oni bai bod tri Aelod yn dymuno i'r gloch gael ei chanu, symudaf ymlaen yn syth at y cyfnod pleidleisio.
English: We move to call for a vote on the motion on the debate on a Member's legislative proposal tabled in the name of Simon Thomas. Open the vote. Close the vote.
Welsh: Rydym yn galw am bleidlais ar y cynnig ar y ddadl ar gynnig deddfwriaethol gan Aelod a gyflwynwyd yn enw Simon Thomas. Agorwch y bleidlais. Caewch y bleidlais.
English: It doesn't matter on this vote, but mine isn't showing on the screen. Whether it's showing with you or not, I don't know. It's not going to matter on this vote, but I think it may matter on others.
Welsh: Nid yw o bwys yn y bleidlais hon, ond nid yw fy un i'n dangos ar y sgrin. A yw'n dangos gyda chi ai peidio, nid wyf yn gwybod. Nid yw o bwys yn y bleidlais hon, ond rwy'n meddwl efallai y bydd o bwys mewn rhai eraill.
English: All right. Okay.
Welsh: O'r gorau. Iawn.
English: Nor mine, either.
Welsh: Nac ar fy un i, chwaith.
English: You have voted. [Interruption.] Well, the two Members who said they didn't know whether they've voted have voted, so I'll close the vote, then. For the amendment 46, six abstentions, therefore that amendment - sorry, proposal - is agreed.
Welsh: Rydych wedi pleidleisio. [Torri ar draws.] Wel, mae'r ddau Aelod a ddywedodd nad oeddent yn gwybod a ydynt wedi pleidleisio wedi pleidleisio, felly rwy'n cau'r bleidlais. O blaid y gwelliant 46, roedd 6 yn ymatal, felly derbyniwyd y gwelliant - y cynnig, mae'n ddrwg gennyf.
English: We now move to a vote on the Welsh Conservatives debate on a tourism tax. So, I call for a vote on the motion tabled in the name of Paul Davies. If the proposal is not agreed to, we will vote on the amendments tabled to this motion. Open the vote. Close the vote. For the motion 17, no abstentions, 36 against. Therefore, the motion is not agreed.
Welsh: Symudwn ymlaen yn awr i bleidlais ar ddadl y Ceidwadwyr Cymreig ar dreth dwristiaeth. Felly, galwaf am bleidlais ar y cynnig a gyflwynwyd yn enw Paul Davies. Os na dderbynnir y cynnig, byddwn yn pleidleisio ar y gwelliannau a gyflwynwyd i'r cynnig. Agorwch y bleidlais. Caewch y bleidlais. O blaid y cynnig 17, neb yn ymatal, 36 yn erbyn. Felly, gwrthodwyd y cynnig.
English: We now go to vote on amendment 1. If amendment 1 is agreed, amendment 2 will be deselected. I call for a vote on amendment 1, tabled in the name of Jane Hutt. Open the vote. Close the vote. For the amendment 27, no abstentions, 26 against. Therefore, amendment 1 is agreed.
Welsh: Pleidleisiwn yn awr ar welliant 1. Os derbynnir gwelliant 1, bydd gwelliant 2 yn cael ei ddad-ddethol. Galwaf am bleidlais ar welliant 1, a gyflwynwyd yn enw Jane Hutt. Agorwch y bleidlais. Caewch y bleidlais. O blaid y gwelliant 27, neb yn ymatal, 26 yn erbyn. Felly, derbyniwyd gwelliant 1.
English: Amendment 2 is therefore deselected.
Welsh: Mae gwelliant 2 yn cael ei ddad-ddethol felly.
English: Open the vote. Close the vote. For the amended motion 27, nine abstentions, 17 against. Therefore, the amended motion is carried.
Welsh: Agorwch y bleidlais. Caewch y bleidlais. O blaid y cynnig fel y'i diwygiwyd 27, roedd 9 yn ymatal, 17 yn erbyn. Felly, derbyniwyd y cynnig fel y'i diwygiwyd.
English: We'll now move to the Plaid Cymru debate on universal credit, and I call for a vote on the motion, tabled in the name of Rhun ap Iorwerth. If the proposal is not agreed to, we will vote on the amendments tabled to the motion. Open the vote. Close the vote. For the motion 9, no abstentions, 44 against. Therefore, the motion is not agreed.
Welsh: Symudwn ymlaen at ddadl Plaid Cymru ar gredyd cynhwysol, a galwaf am bleidlais ar y cynnig a gyflwynwyd yn enw Rhun ap Iorwerth. Os na dderbynnir y cynnig, byddwn yn pleidleisio ar y gwelliannau a gyflwynwyd i'r cynnig. Agorwch y bleidlais. Caewch y bleidlais. O blaid y cynnig 9, neb yn ymatal, 44 yn erbyn. Felly, gwrthodwyd y cynnig.
English: We now move to vote on amendment 1. If amendment 1 is agreed, amendment 2 will be deselected. I call for a vote on amendment 1, tabled in the name of Paul Davies. Open the vote. Close the vote. For the amendment 17, no abstentions, 36 against. Therefore, amendment 1 is not agreed.
Welsh: Symudwn ymlaen yn awr i bleidlais ar welliant 1. Os derbynnir gwelliant 1, bydd gwelliant 2 yn cael ei ddad-ddethol. Galwaf am bleidlais ar welliant 1, a gyflwynwyd yn enw Paul Davies. Agorwch y bleidlais. Caewch y bleidlais. O blaid y gwelliant 17, neb yn ymatal, 36 yn erbyn. Felly, gwrthodwyd gwelliant 1.
English: I now call for a vote on amendment 2, tabled in the name of Jane Hutt. Open the vote. Close the vote. For the motion 32, no abstentions, 21 against. Therefore, amendment 2 is agreed.
Welsh: Galwaf yn awr am bleidlais ar welliant 2, a gyflwynwyd yn enw Jane Hutt. Agorwch y bleidlais. Caewch y bleidlais. O blaid y cynnig 32, neb yn ymatal, 21 yn erbyn. Felly, derbyniwyd gwelliant 2.
English: Open the vote. Close the vote. For the amended motion 32, no abstentions, 21 against. Therefore, the amended motion is carried.
Welsh: Agorwch y bleidlais. Caewch y bleidlais. O blaid y cynnig fel y'i diwygiwyd 32, neb yn ymatal, 21 yn erbyn. Felly, derbyniwyd y cynnig fel y'i diwygiwyd.
English: If you are leaving the Chamber, can you do so quietly and quickly please?
Welsh: Os ydych yn gadael y Siambr, a wnewch chi hynny'n dawel ac yn gyflym os gwelwch yn dda?
English: We now move to the short debate, and I call on Russell George to speak to the topic he has chosen - Russell George.
Welsh: Symudwn yn awr at y ddadl fer, a galwaf ar Russell George i siarad am y pwnc y mae wedi ei ddewis - Russell George.
English: I had a fascinating visit to a community pharmacist in Burry Port the other week, and I was disappointed that the computer system the pharmacist has does not speak to the computer system that the rest of the NHS uses, and these kinds of digital barriers are stopping the potential this model has.
Welsh: Cefais ymweliad diddorol â fferyllfa gymunedol ym Mhorth Tywyn yr wythnos o'r blaen, ac roeddwn yn siomedig nad oedd system gyfrifiadurol y fferyllydd yn siarad â'r system gyfrifiadurol y mae gweddill y GIG yn ei defnyddio, ac mae'r mathau hyn o rwystrau digidol yn rhwystro'r potensial sydd gan y model hwn.
English: You will understand the concerns, naturally, Mr Cairns, because, on a cross-party basis here, we believe that this place and Wales will lose powers as a result of the EU withdrawal Bill. That's partly as a result of our experience of the Wales Act - you've quoted from it already and we've lost powers there as well. But specifically, today, we're looking at the withdrawal Bill. So, can you confirm whether any changes were made to the EU withdrawal Bill in the two weeks prior to its introduction to the Commons, as a result of comments from the Welsh and/or Scottish Governments? Was it changed at all in that fortnight?
Welsh: Byddech chi'n deall y pryder, yn naturiol, Mr Cairns, achos yn drawsbleidiol yn y fan hyn, rydym ni'n credu bydd y lle yma a Chymru'n colli pwerau yn sgil Bil ymadael Ewrop. Mae hynny, yn rhannol, yn ôl ein profiad ni o Ddeddf Cymru - rydych chi wedi dyfynnu Deddf Cymru eisoes ac rydym ni'n colli pwerau yn fanna hefyd. Ond yn benodol heddiw, rŵan, rydym ni'n mynd ar ôl y Bil ymadael yma. Felly, a fedrwch chi gadarnhau a wnaethpwyd unrhyw newidiadau i'r Bil ymadael yma yn y pythefnos cyn y'i cyflwynwyd i Dŷ'r Cyffredin, o ganlyniad i sylwadau gan Lywodraeth Cymru neu/a Llywodraeth yr Alban? A newidiwyd o o gwbl yn y pythefnos yna?
English: It was a discussion about technical aspects, so I don't think it changed during that period. I hear the concerns, but may I say that I don't see that they have any foundation? A manifesto commitment was made; the Prime Minister has said on a number of occasions that the powers of the Welsh Government and the Assembly will be extended as more legislation is transferred from Europe to the UK and then to the various devolved Governments within the UK. So, I do want to highlight that as what will ultimately emerge from this process. But we do have to introduce a process that provides assurance to business, and provides assurance that legislation can work. We must also provide assurance to the European Union as these negotiations are ongoing, so that they understand the rules as they currently exist. Clearly, if we persist with those negotiations, we'll want to keep the same kinds of rules and regulations in various areas, and that will give us the best chance of accessing the markets and so on.
Welsh: Trafodaeth oedd hi ynglŷn â'r mesurau technegol, so nid wyf yn meddwl ei fod wedi newid yn yr amser. Rydw i'n clywed y pryderon, ond a gaf i ddweud nad wyf yn gweld bod sail i'r pryderon, chwaith? Achos mae yna addewid maniffesto; mae'r Prif Weinidog wedi dweud sawl gwaith mi fydd grym Llywodraeth Cymru a'r Cynulliad yn cael ei estyn wrth i fwy o ddeddfwriaeth gael ei throsglwyddo o Ewrop tuag at y Deyrnas Unedig a'r gwahanol lywodraethau oddi fewn i'r Deyrnas Unedig. Felly, rwyf i eisiau tanlinellu hynny fel yr hyn a fydd yn dod allan yn y pen draw i'r broses yma. Ond, mae'n rhaid ein bod ni'n cyflwyno proses sy'n rhoi sicrwydd i fusnesau, a sicrwydd bod deddfwriaeth yn gweithio. Mae'n rhaid, hefyd, ein bod ni'n rhoi rhyw fath o sicrwydd i'r Undeb Ewropeaidd wrth i drafodaethau mynd yn eu blaen, fel eu bod nhw'n deall y rheolau sydd gennym ni ar hyn o bryd. Ac yn amlwg, os ydym ni'n cynnal ein trafodaethau, mi fyddwn ni'n cadw'r un fath o reolau mewn gwahanol feysydd, ac, yn sicr, mi fydd hynny'n rhoi'r siawns gorau i fynychu'r farchnad ac yn y blaen.
English: Well, we're scrutinising the details at present, but I was giving you the background there - that we are concerned that we'll be losing powers because there's more than enough evidence that we've lost powers already as a result of the Wales Act. That's a matter for another day, but that's where the concerns begin. That's a matter for another day, so we'll go after -
Welsh: Wel, craffu ar y manylion ydym ni ar hyn o bryd, wrth gwrs, ond roeddwn i'n rhoi'r cefndir i chi yn fanna ein bod ni yn pryderu ein bod yn colli pwerau achos bod yna ddigon o dystiolaeth ein bod wedi colli pwerau eisoes gyda Deddf Cymru. Nid mater am heddiw ydy hynny, ond dyna lle mae'r pryderon hynny'n dechrau. Mae hynny'n fater am ddiwrnod arall, reit, ond fe awn ni ar ôl -
English: Chair, if I could come back on that, because the Wales Act has enhanced the powers of the Welsh Government and the Assembly. Now, if we think where we were in 2010 with the legislative competence Orders system, then I'm sure that you, Mr Lloyd, would accept that we are in a far, far better position now, with far more powers residing with the Welsh Government - taxation powers and so on and so forth - if you compare it to the LCO system that we had in 2010. So, our agenda has been in enhancing the powers of the Welsh Government and Scottish Government.
Welsh: Gadeirydd, a gaf i ddod nôl ar hynny? Mae Mesur Cymru wedi estyn grym Llywodraeth Cymru a'r Cynulliad. Os gwnawn ni feddwl lle'r roeddem ni yn 2010 gyda'r system Gorchmynion cydsyniad deddfwriaethol, rydw i'n siŵr y byddech chi, Mr Lloyd, yn derbyn ein bod ni mewn sefyllfa lawer gwell nawr, gyda llawer mwy o rym i Lywodraeth Cymru - y grym trethu ac yn y blaen - o gymharu â'r system LCOs fel yr oedd gennym ni yn 2010. So, mae ein hagenda ni wedi bod tuag at estyn grym Llywodraeth Cymru a Llywodraeth yr Alban.
English: We'll continue to disagree on that - and I'm looking at the Chair - I don't want to pursue that particular debate. We'll go into the detail about how you're dealing with this withdrawal Bill. Do you believe that the process followed by you to develop the Bill complies with the guidance on parliamentary Bills contained in devolution guidance note 9?
Welsh: Rydym yn mynd i barhau i anghytuno fan hyn, ac nid wyf eisiau - rwy'n edrych ar y Cadeirydd - nid wyf eisiau parhau efo'r drafodaeth yna. Awn i fewn i fanylion ar sut rydych chi yn ymdrin â'r Bil ymadael yma. A ydych chi o'r farn fod y broses a ddilynwyd gennych chi i ddatblygu'r Bil ymadael yma yn cydymffurfio efo'r canllawiau ar Filiau seneddol sydd yng nghanllaw ar ddatganoli rhif 9?
English: Thank you for that. But as I said, we are scrutinising the details now. The Government here has been surprised, and one Cabinet Secretary, at least, has said that he is baffled in thinking about this process of how you as the UK Government have been engaging with the Government in this place. The Cabinet Secretary said:
Welsh: Diolch am hynny. Ond, wrth gwrs, fel rydym yn dweud, rydym yn craffu ar y manylion rŵan. Mae'r Llywodraeth yn fan hyn wedi synnu, ac mae yna un Ysgrifennydd Cabinet, o leiaf, mewn penbleth wrth ddisgrifio ac wrth feddwl am y broses yma o sut rydych chi fel Llywodraeth y Deyrnas Unedig wedi bod yn trafod pethau efo'r Llywodraeth yn fan hyn. Dywedodd e:
English: That's a quote from Mark Drakeford. So, that is where this bafflement comes from. If we are to expect all of this detailed debate that's happened behind the scenes, as you said, we would expect then that the Government here would respond positively to that, not constantly concerned that we're losing powers or that you in London are ignoring this place. How would you respond to that bafflement of the Cabinet Secretary?
Welsh: Dyna ddyfyniad oddi wrth Mark Drakeford. Hynny yw, dyna lle rydym yn cael y penbleth. Os ydym yn disgwyl yr holl drin a thrafod manwl sydd wedi mynd ymlaen tu ôl i'r llenni, fel rydych yn dweud, buaswn i'n disgwyl wedyn bod y Llywodraeth yn fan hyn yn ymateb yn gadarnhaol, ddim wastad yn pryderu ein bod ni yn colli pwerau neu eich bod chi yn Llundain yn anwybyddu y lle hwn. Sut ydych chi yn ymateb i hynny - i benbleth ein Ysgrifennydd Cabinet ni yn y lle hwn?